Lav et referat af nedenstående tekst:

Tekst:
Thomas Nymann Geller, som er købmand hos Spar i Asaa, har spurgt brugerne på Facebook til råds om, hvorvidt han skal pynte facaden til sin butik op med julelys – som han plejer. Det medfødte blandede reaktioner – nogle mener, at det giver glæde i en mørk tid, mens andre mener, at det er usolidarisk. Spørger man kunderne foran butikken i Asaa, så mener de dog, at julebelysningen også skal op i år på trods af energikrisen. -	Jeg bor her i Asaa, og sidste år så jeg julebelysningen, og den er jo fantastisk smuk, og hvis der er noget, jeg synes, der giver mening, så er det at lave lys i mørket, siger Johnny Sort. Modtager donationer Det store spørgsmål, i forhold til om julebelysningen skal op, er ikke økonomien, men mere etik og moral. For beløbet på 3000 kroner, som det koster at have lyset tændt, har købmanden næsten tjent ind via donationer. Men det var slet ikke derfor, de lavede opslaget, siger Thomas Nymann Geller. - Det var ikke for at få en økonomisk gevinst - men for at høre, om det var fuldstændig tåbeligt, lyder det. Svært spørgsmål Der er dog ikke alle, der er enige i, at julebelysningen skal op, som man kan læse på Facebook, og det kan også være svært at tage stilling til. -	Det er lidt svært at udtale sig om, for den (julebelysningen red.) er ualmindelig smuk, men det er også dyrt, og vi ved jo, at vi skal passe på vores strøm, siger Rigmor Ruberg foran Spar-butikken i Asaa. Johnny Sort er derimod helt fattet, i forhold til om julebelysningen skal op eller ej. Han kan nemlig ikke se det forkerte eller uetiske i at sætte det op, hvis man betaler den pris, det koster. -	Nu blæser der jo rigtig meget i dag, og jeg har set, hvad strømmen kosten, så de dage, hvor det blæser meget, er det jo billigt at bruge strøm. Asaaboerne, tror jeg, er med til at støtte op og betale lidt til julebelysningen, så vi står sammen om det i stedet for, siger han.

Referat:
Spar-købmanden i Asaa har endnu ikke besluttet, hvorvidt butikken skal pyntes med det traditionelle julelys.